钦定古今图书集成/明伦汇编/官常典/第618卷 > 戴新
## 钦定古今图书集成/明伦汇编/官常典/第618卷 > 戴新

按《南陵县志》：新号浴日。万历丁酉、甲辰乡会皆占魁
选。初授虞部主事，典节慎库，多所釐剔。出知宁波府，
丰裁明敏，吏民畏服。郡濒海数苦倭寇，造船备械，防
御周至，寇不能为患。禁曹官毋受讼牒，下僚毋用酷
刑，禁监委，禁折干，严正之绩，最于浙东。升湖广武汉
道，未赴任卒。

===刘春===按《衡州府志》：“春号望奎，福建惠安人，万历丁未进士。
四十一年由兵部屯田司郎中来守衡。先是衡钱法
不行，公力为疏通，民甚便之。嘉靖乙卯，前守胡公绝
湘，造浮梁以通行者。未几圮毁，自是议者缄口，公毅
然修复，度两岸相距百二十丈有奇，造船七十馀艘，
上覆以版，中緪以铁索，两旁卫之，楯费中金二千馀”
两，皆出自节羡，不支公帑一钱，民间不扰，始不病涉。
已又议捐京绢，议改南饷，议设官舫，以省驿马。会有
中梗之者，而公惓惓爱民之意亦已至矣。他若振兴
士类，每月俱有课程，凡所赏拔，皆成名士。在任三年，
本府缙绅连名保陞湖南督学。抚按为具题，不报。寻
陞副使去任。